স্টাফ রিপোর্টার ॥ হবিগঞ্জ হাই স্কুল এন্ড কলেজের কেরানী আশিক আলী’র বিরুদ্ধে দায়িত্বহীনতা ও দুর্নীতির অভিযোগ উঠেছে। তার দুর্নীতি ও দায়িত্বহীনতার কারণে অনিশ্চিত হয়ে পড়েছে রিয়াজ আহমেদ নামে এক ছাত্রের এসএসসি পরীক্ষায় অংশ গ্রহণ এবং শিক্ষা জীবন। অভিযোগে প্রকাশ, শহরের রাজনগর এলাকার আমীর আলী ওরফে জিতু মিয়ার পুত্র রিয়াজ আহমেদ হবিগঞ্জ হাই স্কুল এন্ড কলেজে অধ্যয়নরত অবস্থায় বিগত ২০১২ সালে যথা নিয়মে ‘ব্যবসায় শিক্ষা’ বিভাগে রেজিস্ট্রেশন ফরম পূরণ করে। এরপর সে ২০১৩ সালে নির্বাচনী পরীায় অংশগ্রহণ করে অকৃতকার্য হয়। যে কারণে ২০১৪ সালের এসএসসি পরীক্ষায় অংশগ্রহণ করতে পারেনি রিয়াজ। পরবর্তীতে আবারো সে নির্বাচনী পরীক্ষায় অংশগ্রহণ করে ২০১৫ সালের এসএসসি পরীক্ষার জন্য মনোনীত হয় এবং যথারীতি পরীক্ষা ফি প্রদান করে। পরীক্ষার ...